Studio Vandersteen

**Studio Vandersteen** is 'nen teikestudio opgeriech door de Belzje stripteikeneer Willy Vandersteen um häöm bij 't werk aon zien stripverhaole te assistere. De studio naom door de jaore heer zien werk euver en is dao ouch nao d'n doed vaan d'n teikeneer mèt doorgegaange.

## Historie
Al hiel vreug begós Willy Vandersteen lui um ziech heer te verzaomele um 'm te helpe bij 't teikene vaan *[[Suske en Wiske]]* en aander stripverhaole. Zien vrouw holp 'm beveurbeeld mèt inkte. François Joseph Herman kaom in 1949 es eine vaan de ierste formeel bij Vandersteen es inkter in deens. In de loup vaan de jaore viefteg gónge ouch lui wie Karel Verschuere en Karel Boumans Vandersteen assistere. Ze woorte in de regel aon 't werk gezat in nevereekse wie *[[De grappen van Lambik]]*, *[[De rode ridder]]*, *[[Bessy]]* of *[[Karl May (Vandersteen)|Karl May]]*.

In 1959 riechde Vandersteen ziene studio formeel op. Dit deeg heer in ziene villa in Kalmthout-Heide, boe heer daoveur de ruimte had. 't Oontstoon vaan nui nevereekse wie *[[Jerom (serie)|Jerom]]*, *[[Biggles]]* en *[[Safari (Vandersteen)|Safari]]* maakde tot Vandersteen dit oonmeugelek mie allein aofkós. Ummer mie góng heer ziech beperke tot de scenario's en 't illementair teikewerk; de oetwerking, 't inkte en 't inkleure leet heer aon assistente euver. Vaan lieverlee gónge zien assistente ziech ouch mèt 't creatief werk inlaote. Zoe naom Paul Geerts in 1972 *Suske en Wiske* euver, al zouw heer nog jaorelaank ghostwriter blieve en zouw Vandersteen ziene naom debove blieve stoon. Vandersteen zelf riechde ziech noe op weer nui reekse, wie *[[Pats/Tits|Pats]]* (later *Tits*), *[[De Geuzen]]* en *[[Robert en Bertrand]]*.

Vandersteen tot zien series ouch nao zienen doed woorte voortgezat, en leet daorum de lui vaan ziene studio ummer mie de vrij hand. Vaan lieverlee gónge ze ouch zelf series bedinke, wie de cartoonserie *[[Schanulleke (serie)|Schanulleke]]*. Nao d'n doed vaan Vandersteen (in 1990) góng 't werk aon de series door, ouch wie in 1997 in/bij dit pand 't Suske en Wiske Museum kaom.

## Mètwerkers
De volgende artieste höbbe sinds 1959 gewèrk veur Studio Vandersteen:

* Eduard De Rop (1959-1983), teikeneer en inkter
* Frank Sels (?-1966), teikeneer en inkter, *De Rode Ridder*
* Eugeen Goossens (1965-1990), *Bessy, De familie Snoek, Jerom, Karl May, De Rode Ridder* en *Suske en Wiske*
* Daniël Jansens (1967-1973), scenaris *Bessy*
* Paul Geerts (1968-2002), *Suske en Wiske* (vaan 1973-2002 es ierste teikeneer), *Jerom* (1968-1970)
* Karel Biddeloo (1968-2004), *De Rode Ridder* (1969-2004)
* Jeff Broeckx, *Bessy Natuurkommando*, *[[Junior Suske en Wiske]]*
* Robert Merhottein (Merho) (1970-1976), mètwerker *Jerom* en *Pats*
* Ron Van Riet (1970-1992), teikeneer veur *Bessy* (1970-1984) en *Robert en Bertrand* (1984-1992)
* Eric De Rop (1970-2015), inkter *Suske en Wiske, Jerom, Bessy, De Geuzen*, teikeneer *Schanulleke* 
* Hilde Costermans (1966-1976)
* Rita Bernaers (1971-2006), inkleurster vaan *Suske en Wiske*
* Walter Laureysens (Walterell)
* Patty Klein (1973-?), oonder mie scenaris vaan *Schanulleke*
* Jacky Pals (jaore '70), scenaris, mètwerker *Bessy* en *Jerom*
* Liliane Govers (1980-2002), administratie en correspondentie, lèttereer en inkter vaan *Suske en Wiske*
* Marc Verhaegen (1988-2005), *Suske en Wiske* (2002-2005 es hoofteikeneer, daoveur al belaankrieken assistent Paul Geerts)
* Erik Meynen (2001-?), scenaris veur *Suske en Wiske*
* Walter Van Gasse (2002-2006), teikeneer vaan *Suske en Wiske*
* Tom Wilequet (2002-), officemanager, dtp-opmaak
* Bruno De Roover (2003-?), *Suske en Wiske*
* Peter Quirijnen (2003-2013), oetwèrke achtergrun *Suske en Wiske*
* Peter Van Gucht (2003-), ierste scenaris *Suske en Wiske* (2005-)
* Luc Morjaeu (2005-2023), ierste teikeneer *Suske en Wiske* (2005-2023)
* Charel Cambré (2005-2007), teikeneer *Suske en Wiske*
* Dirk Stallaert (2006-?), teikeneer *Suske en Wiske*
* Isabelle Van Laerhoven (2006-?), inkleurster *Suske en Wiske*
* Sabine De Meyer (2006-), inkleurster *De grappen van Lambik* en *Suske en Wiske*
* Patrick van Lierde, teikeneer
* Christian Verhaeghe (2013-), *Suske en Wiske*
* Wout Schoonis (2007-), *Suske en Wiske* (sinds 2023 hoofteikeneer, daoveur al oetwèrke en inkte)
* Thijs Wessels (2019-), inkte *Suske en Wiske*

## Bron
*Dit artikel is gebaseerd op 't corresponderend Nederlandstaoleg artikel, en wel in [https://nl.wikipedia.org/w/index.php?title=Studio_Vandersteen&oldid=69839567 dees versie].*

## Extern links
* officieel website